също и за предприятията, определени в променлива 210102, ако те продължават да бъдат действащи, но вече нямат нито едно наето лице към нито един момент в рамките на даден референтен период t и на двата следващи референтни периода: t + 1 и t + 2. Същото се прилага, ако договорът за наемане на работа на последното наето лице изтича на 31 декември през t.
 12) Променлива 210206: „Оцелели предприятия с поне едно наето лице“
 Това е броят на предприятията, които в даден момент са имали поне едно наето лице всяка година, считано от годината на наемане на първото наето лице (t – 1 до t – 5) до даден референтен период t. Съвкупността на предприятията, наели първото си наето лице през период t, е определена както при променлива 210204. счита се за оцеляло и предприятие, ако свързаната или свързаните с него юридическа(и) единица(и) е вече не е (са) действащи, но тяхната дейност е придобита от нова юридическа единица, създадена специално с цел придобиване на производствените фактори на предприятието (т.е. оцеляване чрез придобиване).
 13) Променлива 210301: „Брой предприятия под чуждестранен контрол“
 В бизнес статистиката на национално равнище „предприятие под чуждестранен контрол“ означава предприятие, което е местно лице в държавата, съставяща статистиката, и върху което се упражнява контрол от крайна контролираща институционална единица, която не е местно лице в държавата, съставяща статистиката. „Предприятия“ означава действащи предприятия съгласно определението за променлива 210101 в точка А3.
 „Контрол“ означава възможността да се определя общата политика на дадено предприятие, например чрез избор на съответни директори, ако е необходимо. В този контекст предприятие А се смята за контролирано от институционална единица Б, когато Б контролира пряко или косвено повече от половината от правата на глас на акционерите или по друг начин си осигурява контрола върху А.
 „Чуждестранен контрол“ означава, че крайната контролираща институционална единица е местно лице в държава, различна от тази, в която е местно лице институционалната единица, над която тя упражнява контрол.
 „Клонове“ означава местни единици на чуждестранни предприятия, които не представляват отделни юридически лица. Те се третират като квазикорпоративни предприятия по смисъла на Регламент (ЕС) No 549/2013 и се считат за предприятия за целите на статистиката за чуждестранните свързани предприятия.
 „Крайна контролираща институционална единица на свързано предприятие“ означава институционалната единица по възходяща йерархия във веригата на контрол на свързаното предприятие, която не е контролирана от друга институционална единица.
 „Чуждестранно свързано предприятие“ означава предприятие, което е местно лице в държавата, съставяща статистиката, но крайният контрол върху което се упражнява от институционална единица, която не е местно лице в държавата, съставяща статистиката, или предприятие, което не е местно лице в държавата, съставяща статистиката, но крайният контрол върху което се упражнява от институционална единица, която е местно лице в държавата, съставяща статистиката.
 „Държава на крайния контрол“ означава държавата, в която е местно лице крайната контролираща институционална единица или група от единици, действащи съгласувано.
 Значението на понятията „институционална единица“ и „местна единица“ е същото, както в Регламент (ЕИО) No 696/93.
 „Вътрешна статистика за чуждестранните свързани предприятия“ означава статистика, описваща дейността на чуждестранните свързани предприятия, които са местни лица